《松江感怀》
宋代·韩元吉

忽忽倦行役，栖栖问穷途。
生涯能几何，所抱诗与书。
凄凉吴淞路，不到十载余。
当年路傍柳，半已阴扶疏。
系舟上高桥，春水正满湖。
鸥鸟如有情，见人远相呼。
境豁目为纵，兴长心特舒。
尚想张季鹰，此焉赋归欤。
生前与身后，底用论区区。
但当酌美酒，一鱠江中鲈。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。